
ДО
ОБЩИНСКИ СЪВЕТ
БУРГАС

Д О К Л АД Н А  З А П И С К А
ОТ
                                       СТАНИМИР АПОСТОЛОВ 
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

ОТНОСНО: Приемане на годишните финансови отчети на общинските еднолични търговски дружества за 2023 година, годишен обобщен доклад за резултатите от дейността на общинските публични предприятия за 2023г., отчети за изпълнението на бизнес програмите за 2023 година и приемане на нови бизнес програми за периода 2024-2026 година.

УВАЖАЕМИ ОБЩИНСКИ СЪВЕТНИЦИ,
Община Бургас е едноличен собственик на капитала на петнадесет търговски дружества, от които девет лечебни заведения и притежава над 50% от капитала на „Бургасинвест“ ООД. Тези дружества са публични предприятия, по смисъла на Закона за публичните предприятия и правилника за прилагането му, и като такива имат ангажимент да представят ежегодно отчети за изпълнението на приетитите от Общински съвет бизнес програми за три годишен период. В тази връзка в Приложение № 3 към докладната записка са приложени изготвени от управителите на общинските дружества отчети за 2023г. 
В Приложение № 1 към настоящата докладна записка, са представени годишните финансови отчети на всички еднолични общински търговски дружества, както и консолидиран финансов отчет с резултатите от дейността на еднолично търговско дружество „Медицински център Вяра и Надежда – Бургас“ ЕООД, собственост на „Комплексен онкологичен център - Бургас“ ЕООД, изготвени съгласно изискванията на Закона за счетоводството, с приложени доклади за дейността от съответните управители. За дружествата, чийто отчети подлежат на проверка и заверка са предоставени и докладите на независимите финансови одитори.
Приложение № 2 съдържа изготвени сравнителни таблици, с основните показатели за финансовото състояние на публичните търговски дружества за отчетната 2023г. и предходната 2022г. Изчислени са коефициенти на рентабилност на собствения капитал и продажбите, коефициенти на задлъжнялост, степен на мобилност на имуществото, финансова автономност, обща ликвидност. 
Видно от представените данни, размерът на собствения капитал, който отразява разликата между стойността на правата и задълженията, за всяко от общинските търговски дружества е положителна величина, което  е показател за финансова стабилност. 
Общата стойност на собствения капитал на общинските публични предприятия за 2023г. е увеличена с 1 940 хил.лв. спрямо 2022г. и е в размер на 54 622 хил. лв. 
През 2023г., общинските публични предприятия реализират общо печалба в размер на 3 711 хил. лева, което е увеличение на финансовия резултат с 84%, спрямо предходната година. 
Показателят за финансова автономност дава информация за съотношението между привлечения и собствен капитал. Стойността му за публични предприятия на община Бургас за 2023г. е 1,73, което показва финансовата им стабилност и независимост от кредитори.  
Коефициентът на задлъжнялост изразява степента на зависимост на предприятията от кредитори.  Стойността на показателят е 0.58, което показва, че публичните предприятия използват привлечен капитал в разумни граници, без да нарушават финансовия баланс. 
Коефициентът за обща ликвидност определя възможността на публичните предприятия да погасяват текущите си задължения с краткотрайните активи. Стойността му за общинските публични предприятия към 31.12.2023г. е 1,87 което показва, че краткотрайните активи са повече от задълженията и не съществува риск или невъзможност за изплащането им. 
Коефициентът на рентабилност на собствения капитал е 6,86 и показва процентното увеличение за 2023г. на вложения капитал, в резултат от реализираната от публичните предприятия чиста печалба.
В съответствие с приетата от Общински съвет- Бургас Политика на Община Бургас за участие в общинските публичните предприятия, приета с решение по т.9 от заседание, проведено на 14.04.2021г. (Протокол № 2/14.04.2021г.)  и чл.14 ал.2 от Правилника за прилагане на Закона за публичните предприятия, заедно с Годишните финансови отчети дружествата представят и  отчети за степента на изпълнение на финансовите и нефинансовите показатели, заложени в бизнес програмите. В тази връзка, в приложение № 3 към настоящата докладна записка са представени всички отчети на бизнес програмите на търговските дружества за 2023г., които подлежат на утвърждаване от Общински съвет – Бургас. 
През 2024г. изтичат приетите бизнес програми на „Бургасбус” ЕООД, „Бургаски пазари” ЕООД, „Дезинфекционна станция - Бургас” ЕООД, „Чистота” ЕООД, „Медицински център ІІ- Бургас” ЕООД, което налага Общински съвет да одобри нови, за периода 2024-2026 година.  Същото е изискването и по отношение на новосъздадените дружества „МБАЛДБ „Света Анастасия“ ЕООД и „Медицински център Вяра и Надежда - Бургас“ ЕООД като новосъздадени дружества. В тази връзка към докладната записка са приложени в Приложение № 4 и изготвените от управителите на съответните дружества бизнес програми. 
В изпълнение на чл.66, ал.2 от Правилника за прилагане на Закона за публичните предприятия, в Приложение № 5 към настоящата докладна записка е представен за приемане от Общински съвет Годишен обобщен доклад за резултатите от дейността на общинските публични предприятия, който съдържа изискуемата по чл.22, ал.1 от цитирания правилник информация. Видно от изготвения обобщен доклад, общинските търговски дружества увеличават двукратно реализираната обща печалба спрямо предходната година и приключват финансовата 2023г. с обща печалба в размер на  3 711 хил. лв. 
Извършените инвестиции със собствени средства, свързани с подобряване качеството на предоставяните услуги  и оптимизиране на разходите са нараснали от 869 550 лв. през 2022г.  на 3 248 851 лв. през 2023г. По значимите от тях са за изграждане на фотоволтаична електрическа централа за производство на електроенергия от възобновяеми източници с мощност 990 кW от „Бургасбус“ ЕООД, която да захранва новите  44 броя зарядни станции за електробусите, с които дружеството обслужва линиите на градския транспорт. Тази инвестиция е поредната стъпка в екологичен и енергийно независим градски транспорт. 
Увеличеният интерес към  социалната програма “Позвъни и се вози” наложи през 2023г., дружеството да закупи още един  микробус, който да обслужва трудно подвижни граждани. За модернизиране на системата за заплащане на транспортната услуга, „Бургасбус“ ЕООД въведе функционалност за таксуване с мобилен телефон.
През 2023г., „Комплексен онкологичен център - Бургас“ приключи с въвеждането в експлоатация на модерна видео-ендоскопска система за лапороскопска хирургия, „Чистота” ЕООД изгради тоалетна в парк „Света Троица“, а „Бургаски пазари“ ЕООД продължи с програмата за ремонт и  подобряване на условията за труд в обектите, които стопанисва.
За подобряване качеството на здравните услуги, през 2023г., общинските лечебни заведения инвестираха 1 318 969,72 лв., от които 1 148 080 лв. от преотстъпен дивидент с решение на Общински съвет и 170 900 лв. бюджетни средства. Тази практика е в изпълнение на дългосрочната политика на Община Бургас за инвестиции в здравеопазването, с основен акцент - подкрепа дейността на общинските лечебни заведения. Тези инвестиции ще гарантират постигането на стратегически приоритет 3 от Програмата за демографско развитие на Бургас 2030 за осигуряване на качествена и комплексна здравна грижа в Общината. Те кореспондират и с основни препоръки в Националната карта за дългосрочни нужди от здравни услуги, приета от Министерски съвет в края на 2022 г. 
         Видно от представените в Община Бургас годишни финансови отчети за 2023г., общите приходи, общите разходи, финансов резултат, собствен капитал и дълготрайни активи, за всяко от общинските еднолични търговски дружества за три годишен период са  както следва:

„БУРГАСКИ ПАЗАРИ“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	3 585
	3 846
	4 420

	Общо разходи 
	3 522
	3 734
	4 220

	Финансов резултат
	    63
	112   
	   200

	Собствен капитал
	7 627
	  7 707
	7 851

	Дълготрайни активи
	9 653
	  9 468
	9 290



Дружеството приключва финансовата 2023г. с печалба в размер  на 200 хил. лв., което е увеличение с 66% спрямо реализирания през 2022г. финансов резултат. Нетните приходи от продажба са увеличени 19,77% спрямо предходна година, като най-значително е увеличението с 24% на приходите от продукция, следвани от приходите от услуги с 12.24%.
 Общите разходи  също нарастват с 20,25%, в  резултат от повишените цени на суровини, материали и външни услуги и увеличената минимална работна заплата за страната.  
„Бургаски пазари“ ЕООД през отчетния период инвестира собствени средства в размер на 176 хил. лв., за оборудване и ремонт на компрометираната част на кухнята майка, климатизация, тенти и облагородяване на пазар Краснодар и зеленчуковата борса, и за оформяне на противопожарни минерализирани ивици в участъци от общинския горски фонд, които дружеството стопанисва.  
       През настоящата година, плановете на ръководството включват инвестиции със собствени средства в  преустройство на част от Кухня – майка, за обособяване на кетъринг производство и обновяване и реконструкция на съществуващите пазарни зони.
Като резултат на постигнатия по-висок размер на печалбата е нарастването на  показателите за рентабилност на собствения капитал и на приходите от продажби с 0,02. Коефициентът на задлъжнялост намалява, което е сигнал за подобряване на възможностите на дружеството с краткосрочните активи да погасява краткосрочни задължения. 
„БУРГАСБУС“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	32 446
	41 547
	45 676

	Общо разходи 
	32 516
	41 513
	45 556

	Финансов резултат
	          -70
	34
	120

	Собствен капитал
	20 147
	20 277
	19 955  

	Дълготрайни активи
	49 227
	75 304
	66 069



        През 2023г. на дружеството значително увеличава финансовия си резултат  в сравнение с 2022г. и приключва с печалба в размер на 120 хил. лв.  Приходите от обществен превоз на пътници са в размер на 26 265 хил. лв., което е  увеличение с 19,5%, спрямо 2022г.  Следва да се отчете, че постигнатия финансов резултат и увеличените общи приходи са при запазване на цените на превозните документи, което е индикатор за увеличен брой на ползвателите на транспортната услуга. 
В структурата на разходите, най-голямо е увеличението е  при  разходите за амортизация от 8 503 хил. лв. през 2022г. на 11 197 хил. лв. през 2023г., или с 31,68%. Това увеличение е в резултат на новопридобитите по проект „Подобряване качеството на атмосферния въздух в Община Бургас чрез модернизация на обществения транспорт“, финансиран по ОП „Околна среда  2014-2020 г.“ 56 нови електрически автобуса и съответния брой зарядни станции за тях. 
С цел да се осигури зелена енергия за зарядните станции и  да се постигне максимална степен на автономност и гъвкавост по отношение на енергоносителите, през 2023 година дружеството изгради със собствени средства Фотоволтаична електрическа централа с инсталирана мощност от 990 kW, която към момента се използва за собствени нужди и захранва зарядно поле от 44 станции в депото на фирмата. За разширяване на услугата „Позвъни и се вози“, която обслужва  трудноподвижните ни съграждани, през отчетната година бяха закупени два микробуса на стойност 28 хил. лева.
Очакванията са през 2024г. дружеството да продължи целенасочената политика по минимизиране разходите за електроенергия и намаляване на въглеродния отпечатък, като изгради Локална система за съхранение /ЛСС/ на генерирана електроенергия с батерийни модули, за да обезпечи енергия за заряд на превозни средства и в тъмната част от денонощието.

„БЛАГОУСТРОЙСТВЕНИ СТРОЕЖИ“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	2 326
	2 877
	4 499

	Общо разходи 
	2 450
	3 029
	4 250

	Финансов резултат
	  (124)    
	(152)         
	249        

	Собствен капитал
	    (76)         
	561            
	810        

	Дълготрайни активи
	         1 337
	2 045        
	2 055    



          Дружеството приключва 2023г. с положителен финансов резултат, в размер на 249 хил. лв. Това е резултат от увеличението на общите приходи с 55% ( от 2 877 хил. през 2022г., на 4 449 хил. през 2023г.), като в тяхната структура, най-високо е увеличението на нетните приходи от продажби – с  92,52% (от 347 хил. лв. за 2022г. на 1377 хил. лв. за 2023г.) През отчетната година. Разходите  за  материали и външни услуги са увеличени  с  46% - от 1 971 хил. лв. за 2022г. на 2 885 хил. лв. за 2023г.  Видно от изложеното, темпът на нарастване на приходите значително изпреварва темпа на увеличаване на разходите. 
          Дружеството ежегодно заплаща концесионните си такси към Министерството на енергетиката за предоставената концесия със сключения договор на 30.03.2018 година  за Кариера Банево, който е със срок 35 години. 
          През 2024 година ще продължи производството и продажбата на инертни материали в кариера Банево, като очакванията са за увеличаване на търгуваните обеми, предвид предстоящо закупуване на нова трошачна инсталация, за която е дадено съгласие от Общински съвет - Бургас.
         „Благоустройствени строежи“ ЕООД има проектна готовност за кандидатстване  по Плана за възстановяване и устойчивост на България,  по стълб „Зелена България“ за изграждане на фотоволтаична система за собствени нужди и подновяване машинния парк на кариера Банево.
	
„ДЕЗИНФЕКЦИОННА СТАНЦИЯ- БУРГАС“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	          687
	          540
	591    

	Общо разходи 
	     544
	          464
	 511    

	Финансов резултат
	     143
	            76
	80     

	Собствен капитал
	     356
	     361
	403    

	Дълготрайни активи
	       41
	            45
	43       



    	„Дезинфекционна станция - Бургас“ ЕООД приключва 2023г. с положителен финансов резултат от 80 хил. лв., което е увеличение с 5% спрямо реализираната печалба през 2022г. Налице е увеличение в приходите с 19,24%, спрямо 2022г., в резултат от  дейности по дезинсекция за контрол на комарни популаци на територията област Бургас и намаление на  приходите от продажба на стоки с 51,76%, в резултат от пренасищане на пазара с дезинфектанти. Задълженията и вземанията на дружеството са текущи, без просрочие.
През 2023г. дружеството  извършва  дейности по дезинсекция за контрол на комарни популаци на територията област Бургас и  като успехи могат да се посочат спечелени обществени поръчки и съответно сключени договори с Регионална Здравна Инспекция - Бургас за „Организиране и прилагане на дезинсекционни мероприятия за контрол на комарните популации на територията на област Бургас с оглед на превенция на риска от бедствия и ограничаване на рисковете за общественото здраве“ за Общините Бургас, Созопол, Приморско, Малко Търново, Царево, Несебър, Сунгурларе, Карнобат, Камено,  Поморие, Айтос и Руен,  ТД на НАП - Бургас „Услуги по дезинфекция, дезинсекция и дератизация при необходимост в сградите и прилежащите към тях площи на ТД на НАП гр. Бургас, гр. Сливен и гр. Ямбол”  за срок от три години, ТП на НОИ- Бургас „ Извършване на услуги по дезинфекция, дезинсекция и дератизация на помещения в административната сграда, офисите и филиалите в гр. Бургас, гр. Поморие и гр. Царево” за срок от две години.
 „Дезинфекционна станция-Бургас”  ЕООД през отчетния период инвестира собствени средства в размер на 24 019 хил. лв., в това число за  подновяване на сертификати  по стандарти на ISO, ремонтни дейности по сграден фонд и  извършени ремонти на собствени активи.

                   „ИНОВАЦИОННИ СИСТЕМИ- БУРГАС“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	524
	283
	563

	Общо разходи 
	508
	275
	542

	Финансов резултат
	       16
	8             
	  21

	Собствен капитал
	42
	43
	59

	Дълготрайни активи
	          1
	22            
	28



„Иновационни системи - Бургас“ ЕООД приключва 2023 година с печалба в размер на 21 хил. лв., което е увеличение с над 2,5 пъти на  финансовия резултат спрямо 2022г. Налице е значително увеличение на общите приходи и съответно на общите разходи, което е индикатор за увеличен обем от дейности.  Дружеството показва финансова стабилност и няма  неразплатени и просрочени задължения към доставчици. 
През отчетната година „Иновационни системи - Бургас" ЕООД  се фокусира към по-активно предлагане на дигиталните си решения на външни клиенти, за постигане на по-добри финансови резултати. Търсят се  допирни точки между нуждите и интересите на дружеството и целевия клиентски сегмент, за да бъдат предложени по-достъпни и високоефективни универсални решения. Дружеството непрекъснато развива своя капацитет за предлагане на специфични информационни услуги, техническа и консултантска помощ при проучване и прилагане на ИКТ решения и въвеждане на интелигентни системи, планиране и реализация на инфраструктурни проекти. „Иновационни системи - Бургас" ЕООД  се включва активно в ИКТ екосистемата, като участва в дейности, които подкрепят Индустрия 4.0. 
	Приоритет на дружеството за 2024г.  ще бъде кандидатстването по проекти за дигитализация, финансирани със средства на ЕС – като бенефициент и като участник в изпълнението на проектни дейности. 

„ЧИСТОТА“ ЕООД

	Показатели (хил. лв.)
	   2021г.
	2022г.
	2023г.

	Общо приходи
	          3 119
	3 762          
	3 508

	Общо разходи
	          2 926
	3 489            
	3 367

	Финансов резултат
	             193
	273            
	141

	Собствен капитал
	           3 464
	3 640           
	3 645

	Дълготрайни активи
	           1 987
	1 966           
	2 120


     
  	„Чистота” ЕООД  приключва 2023г. с финансов резултат печалба в  размер на 141 хил. лв. Намалението на финансовия резултат със 132 хил. лв. спрямо предходната година е в резултат на намалените общи приходи с 284 хил. лв., в резултат от намалени приходи по договор за снегопочистване, бедствия и аварии и принудително премахване на незаконно строителство. 
Дружеството е извършило инвестиции със собствени средства, в размер на 281 хил. лв. за изграждане на нова тоалетна в парк „Света Троица” – к-с „Славейков”, в размер на 259 хил. лв., и е закупило 6 м3 и 9м3 контейнери на стойност 19 хил. лева, поради засилен интерес към услугата по отдаването им под наем. Новото ръководство на дружеството вече е предприело действия по разширяване на обхвата на предоставяните услуги и обследва възможностите за въвеждане на нови дейности и привличане на нови клиенти.
	 Към 31.12.2023г. дружеството няма неразплатени и просрочени задължения към доставчици, всички задължения са текущи и се обслужват редовно. Коефициентите за рентабилност и ликвидност са с  положителни стойности, което показва финансова стабилност. 
                          „ДЕНТАЛЕН ЦЕНТЪР I –БУРГАС“ ЕООД  

	Показатели (хил. лв.)
	2021г.
	2022г.
	  2023г.   

	Общо приходи
	 622
	685 
	700

	Общо разходи
	    616
	    677
	690

	Финансов резултат
	        6
	        8
	10

	Собствен капитал
	    248
	    253
	259

	Дълготрайни активи
	    269
	    283
	289



Финансовият резултат за  2023г. е увеличен от 8 хил. лв. през 2022г. на 10 хил.  лв. през 2023г.  
В структурата на приходите се наблюдава увеличение на приходите от медицинска дейност с 8 064 лв., спрямо 2022г., което се дължи на по-голям брой извършени прегледи по договор с РЗОК и по допълнителните договори за профилактични прегледи и Здравно осигурителни фондове. Увеличени са и приходите от наеми с 13 хил. лв. спрямо 2022г. Налице е намаление в приходите от платени прегледи и потребителски такси и приходите от физиотерапия с 10 хил.лв.
      В структурата на общите разходи, най-голям относителен дял имат разходите за персонал -  67,07%, като увеличението е с 5% и е в резултат на увеличени заплати със 17 хил. лв. и начислени обезщетения по КТ и КСО, в размер на 9 хил. лв. Намалени са разходите за суровини и материали с 15%, спрямо 2022г., което е показател за усилията на ръководството да оптимизира разходите за медикаменти, материали, консумативи и  външни услуги. 
             С преотстъпената от Община Бургас сума в размер на 4 061,09 лв. съответстваща на размера на 50 на сто от печалбата за 2022г. „Дентален център I - Бургас" ЕООД  извърши частично плащане на апарат Автоклав Mocom-B IIassic-22 litra, необходим за основната дейност с цел подобряване условията на работа.  Доплащането е направено със собствени средства в размер на 4 839 лв. В основни  ремонти  на сградата през 2023г. са вложени  собствени средства, в размер на 25 171,79 лв. Всички задължения са текущи и се обслужват редовно, което е показател за устойчивост. Коефициентът за рентабилност на собствения капитал е увеличен спрямо предходната година, в резултат на постигнатото увеличение на печалбата. 
                                         „ДКЦ - I - БУРГАС“ ЕООД  

	Показатели (хил. лв.)
	   2021г.
	2022г.
	   2023г.

	Общо приходи 
	       2 201
	      2 344
	2 377     

	Общо разходи 
	       2 147
	      2 332
	2 367    

	Финансов резултат
	           54
	12         
	10   

	Собствен капитал
	         825
	    837    
	358     

	Дълготрайни активи
	      1 166
	1 157      
	656  


  
 	Финансовият резултат за 2023г. на дружеството е печалба, в размер на 10 хил. лв. Намалението на печалбата, спрямо предходния отчетен период е 2 хил. лв. и е в резултат на увеличени разходи за персонала поради увеличение на минималната работна заплата за страната и изплатени обезщетения по Кодекса на труда, в размер на 18 хил. лв. 
Увеличението на приходите е с 33 хил. лв. Основен дял в нетните приходи от продажба заемат услугите, заплащани от Районната здравно-осигурителна каса (РЗОК) 86%, и 14% медицински услуги, заплащани в брой от пациенти. Приходите от  медицински услуги са увеличени с 6,45%, спрямо предходна година. 
 За утвърждаване качеството и обхвата на предоставените услуги с преотстъпената от Община Бургас сума, в размер на 6 002,34 лв. съответстваща на размера на 50 на сто от печалбата за 2022г. „Диагностично - консултативен център едно - Бургас" ЕООД  е вложил за частично плащане  на 3-diff Хематологичен анализатор Swelab Alfa Plus Standard с. н. 116488 с прилежащи части, за нуждите на хематологичен кабинет. Доплащането е извършено със собствени средства, в размер на 12 504 лв. Общите инвестиции със собствени средства са в размер на 54 841лв., като са закупени два броя климатици, ехографски апарат „Филипс“ с видео принтер „Сони“, У З А „Sonomed 3“ с две сонди, хематологичен и йонселективен анализатори и офис обзавеждане на хирургичен кабинет.
      Към 31.12.2023 г. дружеството отчита финансова стабилност като няма  неразплатени и просрочени задължения към доставчици. Всички задължения на дружеството са текущи и се обслужват редовно. Това се отчита и при коефициентите за ликвидност и финансова автономност, които показват способността на дружеството да покрива текущите си задължения с наличните краткотрайни активи и се самоиздържа, без да ползва привлечени капитали. 
	
                                     „ДКЦ - II - БУРГАС“ ЕООД

	Показатели (хил.лв.)
	2021г.
	2022г.
	2023г.

	Общо приходи 
	1 917
	2 380
	2 384  

	Общо разходи 
	1 866
	   2 306
	2 359

	Финансов резултат
	       51
	       74
	   25    

	Собствен капитал
	385
	459
	484

	Дълготрайни активи
	     491
	     883
	882     



  Финансовия резултат на „ДКЦ II -БУРГАС“ ЕООД  за 2023 год.  е  печалба в размер  на 25 хил. лв.  Намалението на финансовия резултат спрямо предходните години е че дружеството получаваше допълнителни суми от РЗОК през периода на Ковид пандемията и справяне с последиците ѝ. През 2023г. не е получавано финансиране за тази дейност, което се отразява в намаление на финансовия резултат. През 2023г. дружеството се завръща към обичайните си показатели и резултати. Приходите  реализирани от  дружеството през 2023 г. от медицинска дейност спрямо 2022г. са нараснали с 3.5%. Увеличението се дължи на по-голям брой извършени изследвания,  прегледи както по договор с РЗОК, в размер на 1 683 хил. лв., така и по допълнителни договори за профилактични прегледи и Здравно - осигурителни фондове -73 хил. лв.  Освен приходите от платени прегледи и потребителски такси, които са в размер на 407 хил. лв., Дружеството реализира приходи от Спортната медицина, в размер на 81 хил. лв. 
Разходите за персонала са с най-голям относителен дял от 77.19% в общите разходи. Нарастването им спрямо предходния отчетен период е 8%. Отчетено е намаление на  разходите  за суровини и  материали с 40 %, спрямо предходната година. В дружеството са  приети Вътрешни правила за изчисляване на работната заплата, съобразени със Закона за Лечебните заведения и Вътрешно отраслови споразумения. Задълженията, отразени в баланса на дружеството за отчетната 2022 г. са краткосрочни и се обслужват редовно. Към 31.12.2023 г. текущите активи  са в размер на 381 хил. лв., а текущите пасиви- 239 хил. лв.
      За утвърждаване  качеството и обхвата на предоставените услуги "ДИАГНОСТИЧНО - КОНСУЛТАТИВЕН ЦЕНТЪР II – БУРГАС" ЕООД през 2023г. вложи в размер  на 37 109,72лв., съответстващи на 50 на сто от печалбата за 2022 год., в медицинска апаратура- Късовълнов терапевтичен апарат и частично заплати за Апарат за микровълнова терапия, за нуждите на ДКЦ II. Извършените инвестиции със собствени средства в размер на 24 207,50 хил. лв. са за закупуване на медицинска апаратура и техника, която включва Линейна сонда L- 12 – 4 за ехограф, климатици – 2 броя, компютърна конфигурация – 2 броя и архивираща система.
Към 31.12.2023 г. дружеството отчита финансова стабилност като няма  неразплатени и просрочени задължения към доставчици. Всички задължения на дружеството са текущи и се обслужват редовно.
      Стремежът на  ръководството е свързан  с привличане на нови специалисти, предлагане на нови видове дейности в дружеството,  качествена медицинска услуга, чрез осигуряване на съвременна медицинска апаратура и подобряване на материалната база.
 
         „КОМПЛЕКСЕН ОНКОЛОГИЧЕН ЦЕНТЪР-БУРГАС“ ЕООД 
                                                КОНСОЛИДИРАН

	Показатели (хил. лв.)
	2021г.
	2022г.
	2023г.

	Общо приходи 
	49 967
	57 849
	74 340

	Общо разходи 
	48 813
	     56 660
	71 697

	Финансов резултат
	  1 154  
	 1 189    
	2 643     

	Собствен капитал
	 14282
	      15 471
	18 114

	Дълготрайни активи
	18 436
	16 945
	14 768



 	 „Комплексен Онкологичен Център-Бургас“ ЕООД в качеството му на едноличен собственик на капитала на „Медицински център Вяра и Надежда – Бургас“ ЕООД, изготвя и представя консолидирани финансови отчети в съответствие със Закона за счетоводството и Националните стандарти за финансови отчети на малки и средни предприятия, приети с Постановление на Министерски съвет. Консолидираният финансовият отчет е изготвен на принципа на действащо предприятие. Дружеството приключва финансовата  2023 г. на печалба в размер на 2 643 хил. лв., което е 122% нарастване  на финансовия резултат, спрямо предходната година.
         Увеличението на печалбата на „Комплексен Онкологичен Център-Бургас“ ЕООД, е в резултат на 29% увеличени  специализирани медицински услуги, спрямо 2022 година. Основен дял в тях (99.40%) заемат услугите заплащани от Районната здравно-осигурителна каса (РЗОК), останалите 0,60% са от  платени медицински услуги на граждани и фирми.  
      Отчетено е увеличение на общите разходи в размер на 28,50%,  спрямо предходната година, като  В структурата на разходите най-голям дял заемат Разходите за външни услуги -78,98%, следвани от Разходите за персонал -15,48%, Разходи за амортизация 3,80%, както и Други разходи. Дружеството има задължение дългосрочно задължение към банкова институция,  по предоставен двукомпонентен кредит, който обслужва редовно, останалите задължения са краткосрочни, към доставчици и също се обслужват в срок. 
	   Инвестиционна програма на дружеството се изпълнява със собствени и привлечени средства и е свързана с повишаване на конкурентоспособността на лечебното заведение и понижаване на текущите разходи. С част от преотстъпения дивидент за  2022 г. в размер на 597 370,08 лв., през 2023г. "Комплексен онкологичен център - Бургас" ЕООД частично погасява плащания по кредит за закупуването на последно поколение Автоматизирана терапевтична система за брахитерапия и система за нуклеарна медицинска диагностика. В продължение на целенасочената политика за качествена и модерна диагностика и лечение на онкологични заболявания дружеството инвестира собствени средства на стойност 523 хил. лв., като по – значими от тях са: за модерна видео-ендоскопска система за лапороскопска хирургия, за извършване  на интервенции със съвременни методи – 240 хил. лв., разходи за проектиране за изграждане на сграда за разполагане на стационарни отделения, изграждане на трафопост и пристройка за ядрено-магнитен резонанс, в размер на 86 хил. лв., автоматичен биохимичен анализатор BS-430, на стойност 50 хил. лв., мобилен дигитален ехограф на стойност 38 хил. лв. и др.
	Към 31.12.2023 г. дружеството отчита финансова стабилност като няма  неразплатени и просрочени задължения към доставчици. Всички задължения на дружеството са текущи и се обслужват редовно.
	Видно от приложените таблици с изчисления, коефициентът за ликвидност на „Комплексен онкологичен център - Бургас“ ЕООД за 2023г. е 1,91, а за 2022г. е бил 1,74. Показателят подобрява своята стойност, което показва увеличение на способността на дружеството да плаща краткосрочните си задължения.  
      
„МЕДИЦИНСКИ ЦЕНТЪР ВЯРА И НАДЕЖДА  - БУРГАС“ ЕООД

	Показатели (хил. лв.)
	2022г.
	2023г.

	Общо приходи 
	18
	181

	Общо разходи 
	23
	160

	Финансов резултат
	(5)
	21

	Собствен капитал
	5
	23



      Дружеството приключва 2023г. с положителен финансов резултат, в размер на 21 хил. лв. при загуба от 5 хил. лв. през предходната година. Създадено на 10.11.2021г., с решение на Общински съвет – Бургас, през 2022г. дружеството започва своята дейност. 2023г. е първата цяла година, в която дружеството се заявява стабилно на пазара, разгръща дейността си, увеличава наетия персонал и постига положителен финансов резултат. 
        Лечебното заведение e 100% собственост на „Комплексен Онкологичен Център-Бургас“ ЕООД, а дългосрочната цел на двете дружества е устойчиво позициониране на медицинския пазар, привеждане на предлаганите медицински услуги в съответствие с европейските стандарти и постоянно подобряване на качествените показатели във всички сектори на организационната му структура. 
Към 31.12.2023 г. дружеството отчита финансова стабилност като няма  неразплатени и просрочени задължения към доставчици. Всички задължения на дружеството са текущи и се обслужват редовно.

 „МЕДИЦИНСКИ ЦЕНТЪР I- БУРГАС“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	662
	803
	899

	Общо разходи 
	640
	760
	882

	Финансов резултат
	       22
	43      
	       17

	Собствен капитал
	     882
	925     
	942     

	Дълготрайни активи
	800
	805
	823



Финансовият резултат  за 2023г. на дружеството е печалба в размер на 17 хил. лв. През 2023 година от медицински услуги дружеството е реализирало приходи, в размер на 836 хил. лв., които са  увеличени с 11% спрямо 2022 година, следствие на по-голям брой извършени прегледи и изследвания, както по договор с РЗОК, така и на профилактични прегледи и платени услуги. Приходите от наеми в дружеството са 51 хил. лв. и са увеличени спрямо предходната година с 40%. Увеличението на приходите от медицинска дейност намират отражение в разходите за персонал, тъй като процент от приходите се начислява на всички наети лекари, спрямо личния им принос към приходите на лечебното заведение. 
Лечебното заведение поддържа финансова стабилност, като към 31.12.2023г. всички задължения в баланса са текущи и се обслужват редовно.        
  За утвърждаване  качеството и обхвата на предоставените услуги       "Медицински център 1- Бургас" ЕООД е вложил  сумата от 21 330,68 лв., съответстваща на размера на 50 на сто от печалбата за 2022г., за  частично плащане на закупен ехограф CONSONA №8 с конвексен, линеен трансдюсер  и хибриден аналогово-цифров принтер SONY UP-X898MD за нуждите на центъра, доплащането в размер на 15 549,32 лв. е извършено със собствени средства. 
С цел подобряване условията на работа, дружеството е инвестирало 21 хил. лв. собствени средства в ремонти в сградата и медицинските кабинети, и за закупуване на машини и оборудване. 

 „МЕДИЦИНСКИ ЦЕНТЪР II- БУРГАС“ ЕООД  

	Показатели (хил. лв.)
	2021г.
	2022г.
	2023г.

	Общо приходи 
	     676
	733  
	989

	Общо разходи 
	      629
	753         
	922  

	Финансов резултат
	       47
	(20)      
	67      

	Собствен капитал
	          210
	167         
	234         

	Дълготрайни активи
	      221
	254         
	225    



         Финансовият резултат за 2023г. на дружеството е  печалба в размер на 67 хил. лв., спрямо загуба в размер на 20 хил. лв. през предходната година, която се дължеше на отписан подемник за хора с увреждания. В нетните приходи от продажби през 2023г. са отразени извършените медицински услуги, заплащани от РЗОК, с относителен дял в приходите - 51%, следвани от финансиранията с относителен дял - 19%. Делът на платените медицински услуги, в т.ч. от профилактични прегледи, потребителски такси и медицински услуги, заплащани от здравноосигурителните фондове е 16 %, а приходите от наеми и други приходи  са 7%. Общите разходи в размер на 922 хил. лв. са  увеличени,  спрямо общите разходи на 2022 г., но пропорционално съобразно приходите на 2023г. В структурата на разходите с най-голям дял са Разходите за персона 66%, следвани от Разходите за външни услуги 27%. Дружеството няма неразплатени дългосрочни задължения към доставчици и несъбираеми дългосрочни вземания, а  задълженията към персонала са краткосрочни. 
       Към 31.12.2023 г. дружеството няма  неразплатени и просрочени задължения. Всички задължения на дружеството са текущи и се обслужват редовно.
    

МНОГОПРОФИЛНА  БОЛНИЦА ЗА АКТИВНО ЛЕЧЕНИЕ НА ДЕТСКИ БОЛЕСТИ „СВЕТА АНАСТАСИЯ“ ЕООД

	Показатели (хил. лв.)
	2022г.
	2023г.

	Общо приходи 
	0
	10

	Общо разходи 
	12
	56

	Финансов резултат
	    (12)
	    (46)

	Собствен капитал
	      48  
	      2  

	Дълготрайни активи
	       0
	       0




 „Многопрофилна болница за активно лечение на детски болести „Света Анастасия” ЕООД е учредено с Решение на Общински съвет – Бургас от 28.06.2022 г.. Основният капитал на дружеството  е 60 000 лв., а финансовият резултат на Дружеството за 2023 година е загуба в размер на 46 хил. лв. Разходите за дейността са 56 хил. лв. и представляват разходи за възнаграждения и осигуровки в размер на 55 хил. лв. на наетия персонал и 1 хил. лв. разходи за външни услуги. Всички задължения по баланса на Дружеството са краткосрочни и се изразяват в задължения по трудови възнаграждения към  м. декември 2023г. През 2023 година дружеството не развива лечебна дейност, тъй като детската болница е в процес на изграждане. 

 „СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ПНЕВМО-ФТИЗИАТРИЧНИ ЗАБОЛЯВАНИЯ-БУРГАС“ ЕООД

	Показатели (хил. лв.)
	     2021г.
	2022г.
	2023г.

	Общо приходи 
	3 130
	2 760
	3 020

	Общо разходи 
	       3 134
	2 576      
	2 902    

	Финансов резултат
	      (4)
	184      
	118     

	Собствен капитал
	    246
	430   
	456      

	Дълготрайни активи
	    362
	308   
	313  



       Финансовият резултат на „СБАЛПФЗ-БУРГАС“ ЕООД за 2023г. е печалба в размер на 118 хил. лв., намален спрямо 2022г. с 66 хил. лв. Нетните приходи  от продажби са увеличени спрямо 2022г. с 9 % или  203 хил. лв. Приходите от финансирания също са увеличени с 8,54%. Приходите на лечебното заведение зависят основно от Договора с РЗОК, поради което преустановяването на извънредната епидемична обстановка от COVID- 19, дава отражение върху обхвата на извършените медицински услуги.
       През 2023г. е  прекратено заплащането на изпълнителите на болнична медицинска помощ за работа при неблагоприятни условия и са увеличени получените приходи от Министерство на здравеопазването от 284  хил.лв. на 390 хил.лв. През 2023г. „СБАЛ ПФЗ-Бургас“ ЕООД е получибо финансиране  в размер на 89 хил. лв. от  Община Бургас и 390 хил.лв. от Министерство на здравеопазването  за медикаменти по Наредба № 34 за борба с туберкулозата .
В структурата на разходите се отчита увеличение с 12,90% спрямо предходната година, като най- значим дял заемат  разходите за персонал,  които са нараснали с 252 хил. лв. 
       През 2023г. по решение на Общински съвет- Бургас  „Специализирана болница за активно лечение по пневмофтизиатрични заболявания–Бургас“ ЕООД 
сумата в размер 91 839,85 лв., представляващи 50 на сто от печалбата за 2022 г. е предвидена за проектиране и строителство нова поликлинична сграда. 
          Дружеството не отчита неразплатени и просрочени задължения към доставчици. Всички задължения на дружеството са текущи и се обслужват редовно. 

                  „ЦЕНТЪР ЗА ПСИХИЧНО ЗДРАВЕ-БУРГАС“ ЕООД

	Показатели (хил. лв.)
	2021г.
	2022г.
	2023г.

	Общо приходи 
	3 524
	4 238
	4 398 

	Общо разходи 
	      3 518
	     4 231
	4 394 

	Финансов резултат
	        6
	    7    
	4     

	Собствен капитал
	    410
	417   
	420   

	Дълготрайни активи
	      85
	  210   
	223     






        





  Дружеството приключва финансовата 2023г. с печалба от 4 хил. лв.   Приходите от продажба на услуги запазват равнището от предходната година, приходите от финансиране по договор с Министерство на здравеопазването за извършване на дейности по Наредба №3 от 05 април 2019 г. за медицински дейности извън обхвата на задължителното здравно осигуряване са увеличени с 3,8 %  спрямо 2022г. В структурата на  Разходите  най голям дял заемат Разходите за персонал 81%, следвани от Разходите за суровини и материали 16,32%. Към 31.12.2023 г. дружеството отчита финансова стабилност като няма  неразплатени и просрочени задължения към доставчици. Всички задължения на дружеството са текущи и се обслужват редовно.    
С преотстъпените от Община Бургас 3 251,69 лв., съответстващи на размера на  50 на сто от печалбата за 2022г. „Център за психично здраве проф. д-р Иван Темков - Бургас" ЕООД, частично заплати  подмяната на  повдигателен механизъм, за асансьорна уредба 15 спирки, необходим за осигуряване на достъпна среда за посетители и пациенти в лечебното заведение. Съфинансирането от страна на дружеството е в размер на 17 172 лв.  Общият размер на извършените инвестиции със собствени средства е 54 866 лв.         
      	Към настоящата докладна записка са приложени всички годишни финансови отчети на общинските еднолични търговски дружества и консолидиран годишен финансов отчет, изготвени на принципа за действащо предприятие, заедно с годишните доклади за дейността на управителите, в съответствие с изискванията на Закона за счетоводство, Годишен обобщен доклад за резултатите от дейността  на общинските публични предприятия за 2023 година, Отчети за изпълнението на бизнес програмите за 2023 г. както и нови бизнес програми за отчетен период 2024-2026 година.
Съгласно Раздел IV от приетата от Общински съвет – Бургас политика за участието на Община Бургас в публичните предприятия, в компетенциите на Общински съвет е утвърждаване на отчетите за изпълнението на бизнес програмите за 2023 г., както и нови бизнес програми за следващия период 2024-2026 година. 
 Съгласно чл. 137, ал.1, т.3 от Търговския закон, чл. 29 ал.1 и ал.3 на Закона за публичните предприятия и  чл.12, т.17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, приемането на годишните финансови отчети на едноличните търговски дружества, също е от компетенциите на Общински съвет - гр. Бургас, в качеството му на упражняващ правата на едноличния собственик на капитала.
Предвид изложеното и на основание  чл.21, ал.1, т.8 и т.9 от  Закона  за местното самоуправление и местната администрация чл.137, ал.1, т.3 от Търговски закон, чл. 29 ал.1 и ал.3 на Закона за публичните предприятия, чл. 66, ал.2 на Правилника за прилагане на Закона за публичните  предприятия,  чл.12, т.17 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас,  предлагам Общински съвет - Бургас в качеството си на упражняващ правата на едноличния собственик на капитала в търговските дружества със сто процента общинско участие, да вземе следните
                                                          
                                                 Р Е Ш Е Н И Я:

І. Приема годишните финансови отчети за 2023г. на търговските дружества със сто процента участие на Община Бургас в капитала, както следва:
1. „Благоустройствени строежи”  ЕООД 
2. „Бургасбус” ЕООД
3. „Бургаски пазари” ЕООД
4. „Дезинфекционна станция - Бургас” ЕООД
5. „Иновационни системи - Бургас“ ЕООД
6. „Чистота” ЕООД
7. „Дентален център -1 Бургас” ЕООД
8. „Диагностично-консултативен център І -Бургас” ЕООД
9. „Диагностично-консултативен център ІІ- Бургас” ЕООД
10.  „Комплексен онкологичен център - Бургас” ЕООД 
11.  „Медицински център І -Бургас” ЕООД
12.  „Медицински център ІІ- Бургас” ЕООД
13.  „СБАЛ по ПФЗ - Бургас” ЕООД
14.   „МБАЛДБ „Света Анастасия““ ЕООД
15.  „Център за психично здраве - Бургас” ЕООД.

       ІІ. Приема Консолидирания годишен финансов отчет за 2023г. на „Комплексен онкологичен център - Бургас” ЕООД с дъщерно дружество „Медицински център Вяра и Надежда - Бургас“ ЕООД

      ІІІ. Задължава управителите на общинските търговски дружества да публикуват в Търговски регистър и регистър на юридическите лица с нестопанска цел годишните финансови отчети, приети от Общото събрание в изпълнение на чл.38, ал.1, т.1 от Закона за счетоводството.

      IV. Приема Годишен обобщен доклад за резултатите от дейността на общинските публични предприятия за 2023 година, съгласно приложения към настоящата докладна записка проект.

V. Утвърждава Отчет за изпълнението на бизнес програмите за 2023г. на общинските публични предприятия, както следва:
1.	„Благоустройствени строежи”  ЕООД 
2.	„Бургасбус” ЕООД
3.	„Бургаски пазари” ЕООД
4.	„Дезинфекционна станция - Бургас” ЕООД
5.	„Иновационни системи - Бургас“ ЕООД
6.	„Чистота” ЕООД
7.	„Дентален център -1 Бургас” ЕООД
8.	„Диагностично-консултативен център І -Бургас” ЕООД
9.	„Диагностично-консултативен център ІІ- Бургас” ЕООД
10.„Медицински център І -Бургас” ЕООД
11.„Медицински център ІІ- Бургас” ЕООД
12. „Комплексен онкологичен център - Бургас” ЕООД
13. „СБАЛ по ПФЗ - Бургас” ЕООД
14.„Център за психично здраве - Бургас” ЕООД
15. „Бургасинвест“ ООД

VI. Приема нови бизнес програми за период 2024-2026 година на общинските публични предприятия, както следва:
1.	„Бургасбус” ЕООД
2.	„Бургаски пазари” ЕООД
3.	„Дезинфекционна станция - Бургас” ЕООД
      4.	„Чистота” ЕООД
5. „Медицински център ІІ- Бургас” ЕООД
6.  МБАЛДБ „Света Анастасия“ ЕООД
7.„Медицински център Вяра и Надежда - Бургас“ ЕООД


Приложения:
1. Годишни финансови отчети за 2023г. -16 броя;
2. Сравнителни таблици с данни за отчетната 2023г. и предходната 2022г;
3. Отчет за изпълнение на бизнес програмите 2023г. - 15 броя;  
4.  Бизнес програми за 2024-2026 година – 7 броя;
5. Проект на Годишен обобщен доклад за резултатите от дейността  на общинските публични търговски дружества за 2023 година.

С уважение,
СТАНИМИР АПОСТОЛОВ 
Зам.-кмет „Финанси, бюджет, икономика и морско дело“

